text: লেকার্স পাবলিক স্কুল অ্যান্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি স্কুল। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি প্রতিষ্ঠিত হয়। এটি রাঙ্গামাটি শহরে বসবাসরত বাংলাদেশ সশস্ত্র বাহিনীর সদস্যদের সন্তান এবং বেসামরিক সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশে বসবাসকারী শিক্ষার্থীদের শিক্ষা দানের লক্ষ্যে প্রতিষ্ঠিত হয় । সেনাবাহিনী কর্তৃক পরিচালিত বিদ্যালয় হলেও এখানে উল্লেখযোগ্য পরিমাণ বেসামরিক ব্যক্তিদের সন্তানেরাও পড়াশোনা করছে। বিশেষ করে রাঙ্গামাটি সেনানিবাস এ কর্মরত প্রতিরক্ষা বাহিনীর অফিসারদের সন্তানদের ইংরেজি মাধ্যমে লেখাপড়া করার সুযোগের অভাব দূর করা ছিল এই স্কুল প্রতিষ্ঠার অন্যতম কারণ।
  
  ইতিহাস 
  ১৯৯১ সালে মাত্র ৬০ জন শিক্ষার্থী ও ৭ জন শিক্ষক নিয়ে বেগম রুকসানা আমিনকে অধ্যক্ষ করে কালিন্দীপুর এর একটি ভাড়া বাসায় লেকার্স পাবলিক স্কুল নামে বিদ্যালয়ের কার্যক্রম শুরু হয়। পরবর্তীতে রাঙ্গামাটি স্থানীয় সরকার বিভাগ কাঁঠালতলীতে বিদ্যালয়কে ১.৩ একর (৫,৩০০ বর্গমিটার) খাস জমি বরাদ্দ দিয়েছিল যেখানে বর্তমান বিদ্যালয় ভবনের নিচতলা নির্মাণ করা হয়। তারপর ১৯৯৫ সালের ১ সেপ্টেম্বর থেকে ওই ভবনে নার্সারি থেকে ৫ম শ্রেণি কার্যক্রম শুরু হয়।
  
  অধ্যক্ষের তালিকা
  
  তথ্যসূত্র
title: লেকার্স পাবলিক স্কুল এন্ড কলেজ